Si Mohandas Karamchand Gandhi (Gujarati: મોહનદાસ કરમચંદ ગાંધી; Hindi: मोहनदास करमचंद गांधी, sinasayod [moːɦənd̪aːs kərəmtɕənd̪ ɡaːnd̪ʱi] Oktobre 2 1869 – Enero 30 1948) sarong pre-eminenteng lider pulitikal asin ideolohikal kan India sa panahon nagbungkaras an hiron para sa katalingkasan sa India. Siya an nanganan kan hiron nin pagtumang na matoninong {satyagraha} Ini boot sabihon magbabatotilan an namamanwaan sa anoman na pasunod kan gobyerno, sarong pilosopiya na nakabatay sa ahimsa (matoninong na pagtumang). An konseptong ini nagtabang na gayo sa India sa pagkamit nin katalingkasan asin nagtaong kusogboot sa mga movimiento para sa deretso sibil asin independensya. Si Gandhi parati inaapod na Mahatma ([məɦaːt̪maː]; Sanskrto: महात्मा mahātmā or Great Soul (maboot asin matinao), bansag na enot pinagpatongod ki Rabindranath Tagore. Inaapod pa man siya sa India na Bapu (Gujarati: બાપુ, bāpu or Ama) asin siya pigoonra komo Ama kan Nasyon. An kumpleanyo niya, Oktobre 2, sarong dakulang piyesta sa enterong India (Gandhi Jayanti). Si Gandhi pigasasinar kan Enero 390, 1948 ni Nathuram Godse.